**Litteraation numero:**  126171/9

**Äänitteen nimi:** 19 Koti yhteisössä

**Äänitteen kesto:** 48 min

**Litteroitu:** Tutkimustie Oy 04.01.2024

**Puhujien merkinnät:** Eeva Mäntylä

 Satu Riikonen

 Bahar Mozaffari

 Johanna Matikainen

 Spiikkaaja 1

 Spiikkaaja 2

**Muut merkinnät:** (-) Pois jäänyt sana tai sanan osa

 (--) Pois jäänyt jakso

 (sana) Epäselvä sana tai jakso

 [hakasulkeet] Litteroijan kommentti

**Huomautukset:** --

[elektronisia ääniä, äänet vaimenevat taustalle]

Spiikkaaja1: Tämäkin ohjelma on Suomen Podcastmedian tuotantoa.

[elektronisia ääniä, rauhallista musiikkia, musiikki vaimenee taustalle]

Spiikkaaja2: Kuuntelet Laumapodia, jossa kysymme, miten rakennetaan kaikille toimiva yhteiskunta ja jossa pääsemme näköalapaikalle tulevaisuuteen. Podcast on Humanistisen ammattikorkeakoulun tuottama 25-vuotisjuhlapodi, jossa 25 jakson verran pohditaan, mitä tarvitaan yhteisöllisyyden vahvistamiseksi, osallisuuden kasvattamiseksi, saavutettavamman yhteiskunnan tai kestävämmän maailman rakentamiseksi. Millaisia ratkaisuja pienellä korkeakoululla on pirullisiin ongelmiin? Laumapodi – näköalapaikalla tulevaisuuteen.

[rauhallista musiikkia, musiikki vaimenee]

Eeva Mäntylä: Mistä kokemus yhteisöllisyydestä syntyy? Millaisissa yhteisöissä me tunnemme olevamme kotonamme? Mitkä tekijät rajoittavat yhteisöllisyyden kokemuksen syntymistä? Entä jos elämä muuttuu radikaalisti ja pitäisi kotoutua ja löytää uusia yhteisöjä? Muun muassa näihin kysymyksiin etsitään tänään vastausta. Tai ainakin näiden aiheiden äärelle pysähdytään tänään keskustelemaan, kun keskustelunaiheena on koti yhteisöissä. Tervetuloa mukaan. Kiva kun olet kuulolla. Mun nimi on Eeva Mäntylä. Mä toimin Humakissa yhteisöpedagogikoulutuksen lehtorina ja myös Yhteisölähtöisen kotoutumisen pilottihankkeessa. Ja kollegana mulla on täällä...

Satu Riikonen: Hei. Olen Satu Riikonen ja yhteisöpedagogilehtori Humakissa. Toimin myös tosiaan tässä Yhteisölähtöisen kotoutumisen hankkeessa, jota me tehdään yhteistyössä Punaisen Ristin ja Kirkkohallituksen kanssa. Ja me toimitaan Eevan kanssa täällä tänään podcastin juontajina ja ollaan mukana keskustelussa. Me ollaan saatu tänne ihanat vieraat meidän kanssa keskustelemaan. Eli espoolainen Bahar Mozaffari, joka työskentelee Soraya- tasa-arvo ry:n puheenjohtajana ja projektipäällikkönä Vantaan osaamiskeskuksessa. Bahar edistää vapaa-ajallaan aktiivisesti kotoutumista erityisesti naisten näkökulmasta. Ja on lisäksi vuoden pakolaisnainen 2017. Tervetuloa Bahar.

Bahar Mozaffari: Kiitos oikein paljon kutsusta.

Satu: Ja sitten meillä on Johanna Matikainen, joka on maahanmuuttoasioiden rautainen asiantuntija Suomen Punaiselta Ristiltä. Pitkän linjan konkari maahanmuuttajien vastaanotossa ja kotoutumista edistävässä toiminnassa ja työssä. Ja tällä hetkellä Johanna työskentelee tässä AMIF-rahoitteisessa Yhteisölähtöisen kotoutumisen pilotin projektipäällikkönä. Tervetuloa Johanna.

Johanna Matikainen: Kiitos paljon.

Eeva: Bahar, me ollaan kuultu, että sä olet todella monessa mukana. Monenlaisissa yhteisöissä. Ja olisi kiinnostavaa kuulla, että miten sä olet päätynyt tai lähtenyt näihin yhteisöihin mukaan ja millaista se on ollut? Onko se ollut helppoa?

Bahar: No kiitos tästä kysymyksestä. Eli minä saavuin Suomeen vuonna 2006. Olin aikuinen nainen, joka ei eksy maailmassa. Ja 29-vuotiaana tulin Suomeen. Ja aluksi koin olevani eristäytynyt ja yksin uudessa maassa. Minä en puhunut Suomea. Ja minulla ei ollut lähisukulaisia eikä ollut ystäviä. Itse asiassa en tiennyt yhtään mitään Suomesta ennen kuin tulin Suomeen. Ja tietysti tunsin itseni alussa varsinkin ulkopuoliseksi. Mutta minun kokemukseni muuttui, kun löysin ihanan suomalaisen ystäväni Pirjo (Rotkosta) [epäselvää], joka jakoi kanssani arvomaailmansa. Tunsin välitöntä helpotusta ja kuulumisen tunnetta. Pirjo tarjosi minulle aitoa ystävyyttä. Lisäksi hän auttoi minua tulla kuuluksi. Hän oli aina valmis vaikka nauraan minun kanssani. Tai itkemään minun kanssani. Hän auttoi minua myös tulemaan, tai motivoi uudelleen elämässäni tulemaan aktivistiksi. Koska alussa Iranissa, eli se on ollut myös se syy, jonka takia ikään kuin jouduin pakenemaan Iranista pois minun poikani kanssa aikanaan. Se on ollut todella todella vaarallinen ja vielä kivulias matka. 16 kuukautta vanha poikani oli sylissäni, kun jouduin salakuljettajan kautta tulla kotimaastani eli Iranista Turkkiin. Ja Turkissa odotimme kaksi vuotta ennen Suomeen muuttoa. Tietysti Suomessa uudelleen aktivistiksi tuleminen ei ollut helppoa. Mutta minun ystäväni Pirjo auttoi mua, että taas näen, että voin olla samojen asioiden äärellä tekemässä Suomessa. Eli se oli tasa-arvotyötä. Hänen kautta tutustuin WILPF-organisaation toimintaan. Eli Women’s International League for Peace and Freedom. Ja myöhempänä aloin osallistua yhä enemmän organisaation toimintaan. Opin suomalaisnaisten, aktiivien historiaa. Tutustuin Minna Canthiin. Ja heidän, eli kaikkien, tai ei kaikkien, mutta aika paljon, eli naisten taistelua. Eli sitä opin keskustelemalla muiden WILPFiläisten kanssa. Ja osallistuminen organisaation järjestämiin tapahtumiin oli tosi semmoinen juttu, joka auttoi minua tuntemaan itseni enemmän kotona Suomessa. Löysin itseäni Suomessa, kuten puhuin samojen asioiden äärellä kuin kotimaassani. Tasa-arvotyö oli kutsunut minut taas ja tämän kerran Suomessa. Ja jos vielä saisin sanoa, että WILPF-organisaatio tarjosi minulle mahdollisuuksia verkostoitumiseen ja uusien ystävien löytämiseen. Toinen ihana ystäväni Tarja Pihlajisto on yksi parhaista ihmisistä, joihin tutustun elämässäni, joka on viime vuosina ollut sekä minun elämässäni että minun lapsien elämässä läsnä. Mä nyt uskon sanoa, että minun lapset pärjäävät ilman minua, mutta eivät pärjää ilman Tarjaa [naurahduksia].

Eeva: Ihana kuulla.

Bahar: Hänen lämpö on korvaamaton meille. Minulle, mun lapsille myös. Joo, eli tällä tavalla minä tunsin itseäni arvostetuksi ja hyväksytyksi, mikä vahvisti myös minun itsetuntoani ja osallisuuden tunnettani Suomessa.

Satu: Kiva kuulla. Ja tästä huomasi, että yksi kohtaaminen aukaisi monta porttia yhteisöihin, joissa nyt tällä hetkellä, tai muutamia kohtaamisia, niin jossa tällä hetkellä toimit.

Bahar: Kyllä.

Eeva: Ja jotenkin toi ystävyys, mikä sieltä nousi, niin se on ihana kuulla, että niitä ystävyyssuhteita on syntynyt. Ne on tosi tärkeitä.

Johanna: Bahar, toi sun tarina on tosi koskettava. Ja jotenkin hirveän tärkeä muistaa tavallaan, että se kohtaaminen tai se uuden elämän aloittaminen uudessa maassa, niin siinä on monta eri osa-aluetta. Mutta tosi keskeistä ja tärkeetä on se, että sä löydät jonkun sinulle sopivan ihmisen, jonkun kontaktin. Ja kun mä olen pitkään tehnyt maahanmuuttajatyötä, niin jotenkin aina on surullista kuulla, että kuinka monta vuotta ihmisillä menee ennen kuin he saavat oikean ystävän. Ja sä olet ollut siinä onnekas, että sä olet saanut Pirjon heti aika pian sen jälkeen, kun olet tullut Suomeen, koska sitä kautta avautui niin paljon asioita. Ja vieläpä näin, mitä nyt tietysti tässä uudessa pilotissa myöskin on tosi kiinnostava kuulla, että se tavallaan se sun aikaisempi toiminta ja se sun aktivismi ja ne sulle tärkeät arvot, niin sä pystyit jatkamaan siitä täällä Suomessa. Eli tavallaan löysit sen yhteisön, jonka kautta sä voit toteuttaa itseäsi. Niin se kuulostaa ihan tosi mahtavalta.

Bahar: Joo, kiitos. Mä olen ihan samaa mieltä, että olen ollut todella todella onnekas, että sain tutustua Pirjoon, Tarjaan. Minulla on vielä Sanna, jonka kanssa teimme vuonna 2012 yhden kirjan *Onni-poika saa uuden ystävän*. Eli voitte tutustua hänen kirjoittamaan lastenkirjaan. Eli no joo, kyllä mä olen samaa mieltä, onnellinen, onnekas.

Johanna: Mutta saanko kysyä vielä sitä, että ei vaan niin, että sinä olet onnekas, vaan sä olet jatkanut sitä toimintaa. Niin musta tuntuu, että sulla on paljon sellaisia kohtaamisia, joissa sä olet taas avannut uusien tulijoiden elämää. Koska sä olet myöskin hyvä verkostoitumaan ja sinä tavallaan avaat näitä järjestöjä, avaat näitä yhdistyksiä, kutsut mukaan, sä olet ystävällinen mukaan kutsuva ihminen, niin sä myös jatkat tavallaan sitä samanlaista käytöstä tai niitä kohtaamisia, joita sulla on ollut.

Bahar: Joo, mutta siitä huolimatta olen ollut onnellinen ja onnekas [naurahduksia].

Johanna: Kaikin mokomin. Se on tärkeää.

Bahar: Joo. Mutta se on totta. Eli mä eilen taas olin miettimässä, että mitkä ovat ne, eli mistä me puhutaan, kun yhteisöstä me puhumme. Se on myös tosi tärkeää, kun lähdemme vähän mietiskelemään esimerkiksi maahanmuuttaneiden kotoutumista yhteisössä, minkälainen prosessi siinä käynnistyy ja miten yhteisö voi ikään kuin tukea ja edistää maahanmuuttaneiden kotoutumista. Eli me kaikki tiedämme, että yhteisöt syntyvät yhteisen intressin ja arvojen, uskomusten tai tavoitteiden pohjalta. Ja nämä tarjoavat aika paljon esimerkiksi sosiaalisia verkostoja ihmisille ja myös luonnollisesti, kun ihminen on ikään kuin yhteisössä mukana, myös vuorovaikutus tapahtuu aidosti. Jonka myötä ihmiset vähän paremmin pystyvät olla mukana ja tutustua toisiinsa, toisten kulttuuriin ja niin poispäin. Ja me kaikki tiedämme, että... Eli nämä verkostot voivat myös ikään kuin jatkumona vielä kehittyä esimerkiksi työpaikalla, koulussa tai naapurustoissa ja muissa myös yhteisöllisissä tiloissa. Minun kokemukseni, eli kun mä kerron minun kokemuksestani esimerkiksi ystävien kautta, kun mä pääsin WILPFin toimintaan mukaan ja vähän yritin syvemmällä tasolla tutustua sen kautta ikään kuin suomalaisten yhteiskuntaan ja niin poispäin, mitä yhdisti mua WILPFiläisten tai WILPFin yhteisöön, se on ollut arvomaailma. Eli se oli se, mitä...Eli meillä ei ollut, mä olen muistaakseni, ja käsitykseni mukaan edelleen olen ainoa maahanmuuttaja Suomen osastossa WILPFin puolella. Mutta minä kuulun kuitenkin heihin, koska meillä on samoja arvoja ja haluamme ikään kuin rauhan puolesta tehdä töitä. Me haluamme demokraattista yhteiskuntaa kaikille, ei vaan Suomessa. Maailmanlaajuisesti haluamme, että demokratia toteutuu myös muualla kuin Suomessa. Eli nämä ovat meidän intressit, jonka puolesta arvomaailmassamme lähteneet puolustamaan.

Eeva: Tuossa tulikin jo tosi hyvin määriteltyä tuota, että mitä se yhteisö on ja mistä se syntyy. Että sehän on myös tässä meidän hankkeen yksi lähtökohta, missä ollaan nyt vuoden alusta oltu tässä Yhteisölähtöisen kotoutumisen pilottihankkeessa. Ja yritetään löytää ja kokeilla niitä uudenlaisia toimintamalleja, tai että miten se yhteisöllisyys ja yhteisölähtöisyys tulisi siinä kotoutumisessa paremmin jotenkin esiin.

Satu: Joo. Ja mehän ajatellaan tässä hankkeessa, ja tässä Baharin puheessakin yhteisöt nähdään nimenomaan positiivisena asiana. Ja kotoutumista edistävänä ja hyvinvointia lisäävänä. Toki yhteisöt voivat olla myös jotain muuta. Mutta pysytään nyt tässä tällaisessa positiivisessa käsityksessä tällä hetkellä. Johanna, mitä mieltä olet tästä meidän yhteisölähtöisen kotoutumisen edistämisessä tässä hankkeessa? Nyt kun mietit tätä Baharin kertomaa yhteisöä, niin miten tällä hankkeella pystytään vastaamaan siihen, että enemmän kotoutujat pääsevät mukaan yhteisöihin?

Johanna: Tämä on tosi kiinnostava kysymys. Ja tähän me tietysti etsitään vastausta koko tämän kolmivuotisen hankkeen ajan. Mutta jotenkin tämä tuo uskoa siihen, että me ollaan lähdetty varmaan ihan oikein liikkeelle. Ja tavallaan pyritäänkin siihen, että yhteisö on se vahva. Yhteisö on sellainen, me haluttaisiin, että yhä useammat yhteisöt olisivat avoimia, yhä useammat sidosryhmät tai järjestöt avaisivat oviaan kaikille. Että tässä vähän ehkä käännetään sitä tavallista kotoutumisen tuen toimintaa siihen, että ei ollakaan tavallaan vapaaehtoisia, jotka auttaa ja tukee, vaikka sekin on aivan hurjan tärkeetä. Että täytyy olla niitä kielikahviloita ja täytyy olla sitä ystävätoimintaa ja kaikkea sitä aktiviteettia. Mutta vähän niin kuin Bahar sä sanoit, sä puhuit paljon arvoista. Ja sä olet itse, ohjaudut tavallaan arvojen kautta ja ne on sulle tärkeitä. Ja sä olet etsinyt ikään kuin niitä samantyyppisiä yhteisöjä, jossa jaetaan ne samat arvot. Niin meidän pitää tässä toiminnassakin etsiä niitä yhteisöjä ja ikään kuin tunnistaa, osata sanottaa niitä arvoja myöskin. Koska muutenhan, se ei ole kauhean helppo tie, että jos sä tulet, ei ole kovin paljon kielitaitoa etkä tunne sitä paikkakuntaa, mikä on nyt sun uusi paikkakunta, niin mistä sä haet ne yhteisöt, jotka toisi sulle turvaa. Jotka toisi sulle sitä kuulumisen tunnetta, mistä puhuit. Ja joiden arvoja sä voisit jakaa. Niin jotenkin tähän pitää löytää semmoisia mekanismeja ja tutustumista ja puhetta, jotta me saadaan avattua niitä yhteisöjä, jotta niihin olisi helpompi päästä mukaan sinne sisälle asti.

Satu: Tästä Johannan kysymyksestä voisikin kysyä tosiaan Bahar ja Johanna teiltä, että minkälaisissa yhteisöissä tulee kotoisa olo? Että mistä se tunne tulee?

Bahar: Joo. Eli itse asiassa se on erinomainen kysymys. Eli jos minä vielä palaan Johannan puheeseen. Joo, eli nimenomaan se on yksi, yhteisöön kuuluminen on ikään kuin perustarve ihmisille. Eli tässä Suomessa maahanmuuttaneet, kun he tulevat Suomeen, tietysti he ovat turvassa siinä mielessä, että tässä Suomessa kukaan ei jää nälkäiseksi esimerkiksi. Jokaiselle tarjotaan vielä asuntoa. Parhaat koulut on olemassa, jossa lapset voivat käydä siitä huolimatta, että mistä päin Suomesta on tullut, onko suomalainen vai maahanmuuttajataustainen tai kuka tahansa. Eli nämä ovat perustarpeet. Mutta yhteisöön kuuluminen on yhtä tärkeä, kun katsomme, että okei, että mitä ihminen tarvitsee. Eli samat tarpeet meillä on maahanmuuttaneena kuin suomalaisilla on. Eli tämä on tosi tärkeä. Ja kun arvoista me puhuttiin, eli tietysti, että intressissä on myös kyse arvoista. Uskomusten ja tavoitteiden pohjalta lähdetään muokkaamaan tai muodostamaan yhteisöä. Mutta kun arvoista me puhuttiin, eli pitäisi vaan miettiä, että okei, eli miksi minä menen tuohon organisaatioon. Koska haluan saada tähän tarpeeseen vastausta. Haluan tyydyttää tätä tarvetta, eli yhteenkuuluvuuden tunnetta. Ja tämä parhaiten tapahtuu osallistumisen kautta. Eli jos meillä on yhtenäiset arvot, sitten sen ympärillä varmasti löytyy sellaisia asioita, joiden kanssa haluamme yhdessä ikään kuin tehdä jopa töitä. Se voi olla vapaaehtoistyö, se voi olla myös ihan työtä tai jotain muuta.

Eeva: Toi oli tosi tärkeä, minkä Bahar nostit tässä esiin, että tämä perustarve. Ja musta tuntuu, että me ei tätä ihan tarpeeksi mietitä tai pysähdytä sen äärelle. Että itse asiassa tutkijat Edward Deci ja Richard Ryan on nostanut tässä itseohjautuvuusteoriassa, että tämä yhteisöllisyys on yksi tämmöisistä psykologisista perustarpeista meille ihmisille. Ne kaksi muuta on omaehtoisuus ja kyvykkyys. Mutta että meillä on todellakin kaikilla ihmisillä perustarve olla yhteydessä toisiin ihmisiin. Ja jotenkin tuntuu, että ehkä me otetaan tällainen jotenkin liian itsestäänselvyytenä. Ja sitten jotkut ulkoa tulevat seikat ja asiat, niin kuin vaikkapa nyt korona, ei siitä sen enempää, mutta sitten kun meiltä viedään ne mahdollisuudet olla yhteydessä toisiin, niin se tulee enemmän näkyväksi. Mutta saanko kysyä tässä vaiheessa, kun meillä jokaisella varmaan on niitä yhteisöjä, ihan jopa lapsuudessa, nuoruudessa, jotka on ollut semmoisia merkityksellisiä. Niin osaatteko te kertoa, että mikä on ollut semmoinen merkityksellinen yhteisö matkan varrella lapsuudessa ja nuoruudessa, minkä kokee tärkeäksi ja miksi?

Johanna: No mä voin vastata tähän vaikka siten, että no tuleeko yllätyksenä, mutta Punainen Risti. Että se on jotenkin vähän sukuperintönä tullut. Mä olen ollut siis ekaluokkalainen, kun mä olen ollut ensimmäisellä ensiapukurssilla. Koska ne järjestettiin koululla, missä asuin. Ja siitä lähtien olen ollut vapaaehtoisena. Ja nyt sitten todella pitkään myöskin töissä. Mutta se on se paikka, se tavallaan se, mistä löytyy mulle sitä arvopohjaa elämään. Inhimillisyys, tasapuolisuus, puolueettomuus. Ne on niitä arvoja, joiden mukaan olen tehnyt sitä hommaa vapaaehtoisena. Ja joita myöskin toivottavasti osaan työssäni tuoda esiin. Tai toimia siten, että nämä arvot ei vaarannu. Tai että osaan toimia niitten mukaan. Mutta se on ollut semmoinen tosiaan lapsuudesta asti hyvin vahva yhteisö erilaisista näkökulmista ja erilaisissa paikoissa.

Eeva: Mites Satu sulla, onko sulla jotain sellaista-

Satu: Ajattelin just kysyä tästä, että entäs Bahar? [Eeva naurahtaa]

Bahar: Joo. No tietysti minulla on ollut vähän erityinen lapsuus. Mutta se on ollut semmoinen aika, joka on eniten auttanut mua vielä nykypäivänä ikään kuin olemaan aktiivinen niiden asioiden puolesta, mitkä ovat merkityksellisiä minulle henkilökohtaisesti. Eli mä opin vielä yksi uusi sana, eli mä kirjoitin tähän sukuperintönä [naurahduksia]. Se on aika jännä, että jokaisessa hetkessä voidaan oppia jotain uutta. No eli itse asiassa tämä minun perhe on ollut tärkein yhteisö, jossa olen kasvanut lapsuuteni aikana. Mun isä on ollut poliittisista syistä vankilassa pitkään, 12 vuotta istunut vaan vankilassa sen takia, että hän taisteli ihmisoikeuksien puolella. Erityisesti naisten oikeuksien puolella. Ja tästä syystä hän maksoi niin kallis, ja vielä henkisesti. Eli käytännössä me emme olleet paljonkaan fyysisesti mun isäni kanssa saman katon alla tekemässä. Mutta se on aika jännä, kun mä katson vielä taaksepäin, mun isä oli läsnä elämässämme niin aktiivisesti. Hän joka viikko kirjoitti minulle, mun siskolle ja mun äidille vankilasta kirjeen. Ja monet kirjeet ovat mukana vielä Suomessa. Ovat edelleen, kun mieliala laskee, kirjeet ovat semmoisia juttuja, että auttavat mua vielä nousemaan jaloilleen. Ja vielä muistuttaa, että nämä arvot, joiden puolella on mun isä, ja myöhempänä erityisesti äitini ja minä omalta osaltani taistelleet, ne eivät koskaan petä meitä. Se on tosi tärkeä. Ne ovat merkityksellisiä asioita. Eli kun minä katson vielä, mä en ollut edes koulussa, mutta minun isä aina kirjoitti meille kirjeitä. Vaikka mä en osannut edes lukea niitä kirjeitä, mutta hän kirjoitti. Ja hän halusi vielä, että meidän äiti lukee niitä meille, minulle ja minun siskolleni. Ja kun Iranissa me tiedämme, että perinteisesti naisille ennen kaikkea kuuluu olla hyvä tyttö, kuunnella isäänsä ja vielä lähteä myöhempänä tyydyttämään oman perheen ikään kuin tarvetta. Ja ennen kaikkea huolehtia, että miehellä menee hyvin ja lapsilla menee hyvin. Eli nämä asiat kuuluvat naiselle. Mutta isäni opetuksella minä naisena opin vielä ikään kuin määrittelemään naiseutta uudelleen, jonka pohjalta lähdin vielä rakentamaan semmoista identiteettiä itselleni, joka ei olisi sukupuolittunut. Ja tämä on todella todella tärkeä, koska sen jälkeen mä ajattelin ennen kaikkea, ennen kuin olen nainen, olen ihminen, joka haluaa toteuttaa itseään. Ja sillä tavalla myös lähteä auttamaan muita naisia. Tai ehkä ei auttamisesta ole kyse. Voimaannuttamaan muita naisia myös lähtemään toteuttamaan itseään. Ei vaan lähteä ikään kuin tyydyttämään muiden odotuksia. Tämä on tosi tärkeä. Mä muistan vielä, kun isä aina lähetti meille kirjettä, eli hän sanoi, että toivon, että sä pystyt löytämään paikkasi yhteiskunnassa. Hän ei koskaan sanonut, että toivon, että sinä saat hyvän miehen esimerkiksi [naurahduksia]. Eli tiedättekö?

Eeva: Joo.

Bahar: Se on ollut semmoinen yhteisö, joka edelleen auttaa mua tässä Suomessa.

Johanna: Saanko sanoa Bahar tähän väliin...

Bahar: Joo.

Johanna: ...sellaisen asian, mitä pohdin justiin. Kun tosiaan olen tosi pitkään tehnyt maahanmuuttotyötä elämäni aikana ja monta virhettä olen tehnyt myöskin tämän pitkän historiani aikana. Niin yksi semmoinen etenkin siinä alkuvaiheessa, mutta luulen että edelleen, niin meille on hyvin, jos ajatellaan suomalaisia, ja ajattelen itseäni, niin hyvin suppea kuva siitä, että jos me ajatellaan, jos me aletaan puhua, hei tiedättekö mitään iranilaisista naisista. Niin meille tulee valtavasti heti ennakkokäsityksiä mieleen. Ja sitten jos me mietitään, että okei, että nyt meille tulee vaikka iranilaisia tälle paikkakunnalle ja ruvetaan etukäteen miettimään, että mitä me sitten tehtäisiin, niin tulee kaikkea mieleen, että mitä ihmiset tarvitsee. Niin me lähdetään usein hyvin suppeasta käsityksestä ja hyvin rajoittuneesta siitä, että minkälaisia asioita iranilaiset tarvitsisivat. Ja me ei olla ollenkaan riittävän pitkällä miettimään, että ahaa, että entä jos sieltä tulee Bahar, niin tuletko nyt käsitöitä tekemään meidän kanssa ja että onko sinua alistettu aikaisemmassa elämässäsi. Tai semmoisia stereotypioita, joissa me ei tunnisteta niitä sinun tärkeitä arvoja, sitä sinun halua, niitä suuntia, mitä sinä haluat elämässä. Että se on tavallaan myöskin tärkeä tiedostaa, että jos me lähdetään hirveän nopeasti tarjoamaan ihmisille jotain semmoista, että minä tiedän tämän Suomen, niin täällä meillä tehdään tällä tavalla ja tuolla tavalla. Ja helposti myöskin kutsutaan mukaan sellaiseen, että minä suunnittelen, koska minä tunnen tämän yhteiskunnan. Ja silloin jää paljon kokemusta ja sitä vahvuutta ja niitä elämänvaiheita ehkä kuulematta, jos me ollaan liian nopeasti sanomassa, että mun mielestä sun kannattaisi tehdä sitä ja tätä.

Eeva: No hei nyt mä otan tähän tämmöisen, yhden ehkäpä stereotypian esiin. Ja musta tuntuu, että Bahar omalla toiminnallaan on kyllä osoittanut tämän jo jotenkin ehkä vääräksi. Mutta jos me ajatellaan Suomea ja suomalaista yhteiskuntaa, ja jo tätä maantieteellisesti, että me ollaan täällä pohjoisessa, täällä on kylmä ja pimeetä puolet vuodesta ja etäisyydet on pitkiä, harvaan asuttu maa. Että eikö nämä nyt jo lähtökohdiltaan haasta tätä yhteisöllisyyden syntymistä? Tai sitä, että tarjotaanko me mahdollisuuksia semmoisille spontaaneille kohtaamisille? Jotenkin, että meidän koditkin on rakennettu semmoisiksi ehkä viihdekeskuksiksi, että kaikki viihtyy kotonansa niitten elektroniikkalaitteiden parissa. Että se on hämmästyttävää, miten sä olet löytänyt niin hienosti täältä nämä paikat. Mutta onko Suomi hankala tästä yhteisöllisyyden ja yhteisölähtöisyyden näkökulmasta, mitä te ajattelette?

Satu: Ja jos miettii sitä sillä tavalla myös, että yksilöllä on myös vastuu siitä itsestään, siitä aktiivisesta toiminnastaan ehkä. Ja sitten yhteisön jäsenillä. Että se ei ole mikään sellainen, että on avoimia yhteisöjä, suljettuja yhteisöjä. Vaan tavallaan, että voidaanko kertoa näin yleisesti, että on vaikea päästä tai helppo päästä mukaan yhteisöihin, koska se riippuu tietenkin siitä sen tulijan tai sen yhteisön jäseneksi pyrkivän omistakin voimavaroista ja omasta persoonasta ja vaikka mistä sellaisesta. Että sitä on varmaan aika vaikea myös sanoa.

Johanna: Mutta mä ajattelen, että jos ajatellaan nyt vaikka pakolaisena Suomeen muuttavia ihmisiä, niin mä luulen, ja olen ilahtunut siitä, että usein on paljon toimintaa ja tervetulojuhlaa ja tapaamisia ja tämmöisiä toiminnallisesti. Voi sanoa ehkä, että pienemmillä paikkakunnilla ehkä enemmän kuin isoilla paikkakunnilla, johonka ihmiset vähän niin kuin hukkuu eikä välttämättä tiedä tulijoista eikä osaa, ei ole niitä paikkoja, missä kohdata. Ja sitä mun mielestä on tehty, ja tosi hyvälaatuisestikin. Ja järjestöt on ollut tosi aktiivisia. Ja on paljon yhteisöjä, jotka vastaanottaa ja haluaa tarjota, haluaa tutustua. Mutta sanoisin, että sitten kun meille tulee Bahar, niin silloin se ei riitä, että on se ensimmäinen tutustuminen, vaan että sitten tarvitaan jatkoa. Ja se on meille se vaikeampi kohta. Se, että on helpompaa tutustua ja sanoa, että terve, että haluatko vaikka puhua mun kanssa suomen kieltä tai tehdäänkö yhdessä ruokaa. Ja se on tosi tärkeää. Mutta tavallaan seuraava askel pitäisi olla se, että ihminen pääsee itse tekemään niitä asioita, itselleen tärkeitä asioita siihen yhteisöön, vaikkapa yhdistykseen tai järjestöön. Taikka jos ei ole sellaista yhdistystä tai järjestöä, niin perustamaan sellaisen. Ja saada siihen se tuki, että hei täältä selkeästi puuttuu jotain sellaista, mikä mulle olisi tärkeää ja mulla on osaamista, kykyä. Ja mä haluan, että tämä yhteisö saa myös minusta jotain uutta.

Suvi: Eli jokaisen kohtaaminen yksilönä on tässäkin keskiössä.

Bahar: Kyllä, juuri näin. Ja minun mielestä se on ilahduttavaa, että Suomessa ainakin tarjotaan aika paljon toimintaa ja palveluja myös maahanmuuttaneille. Mutta kun Johanna sä kerroit, että on ollut vähän vaikeuksia myös ihan, että miten he kohtaavat toisensa. Mutta minun mielestä ehkä meidän täytyy myös vielä kääntyä osallistamisen puolelle. Meillä on, eli nyt minä olen suomalainen, eli tarkoitan, että suomalaisten edustajana, jos nyt mä puhun, haastavin juttu minun mielestä on se, että emme ehkä vielä osaa osallistaa maahanmuuttaneita tarpeeksi, kun lähdemme ikään kuin tukemaan heitä kotoutumaan. Miten me osallistamme heidät? Totta kai Suomessa annetaan todella paljon neuvoja. Autetaan sekä taloudellisesti että esimerkiksi sosiaalipuolella on monia erilaisia tukia. Järjestöt omalta osaltaan myös auttavat ja tukevat. On paljon vertaistukiryhmiä, jotka ovat todella arvokkaita, esimerkiksi jos maahanmuuttaneista puhutaan. He löytävät itsensä sellaisessa ryhmässä, jossa voi jakaa vaikka mitä tahansa. Mitä he ovat kokeneet esimerkiksi Suomessa alussa, kun ovat tulleet maahanmuuttaneena. Eli ehkä olennainen kysymys on se, että nämä toiminnat, kuinka ne osallistavat myös maahanmuuttaneita ihan suunnitteluvaiheessa tai jopa tarpeen määrittelemisessä.

Eeva: Tässä me tullaan tähän osallisuuden peruskysymykseen, että taustalla voi olla tämmöinen hyväntahtoinenkin ajatus...

Bahar: Kyllä.

Eeva: ...auttaa. Mutta silloin me helposti päädytään ajattelemaan toisen puolesta ja tekemään asioita toisen puolesta, kun meidän pitäisi vahvistaa sitä toimijuutta. Ja nimenomaan mahdollistaa sitä osallisuutta. Luottaa siihen, että sieltä kyllä ihmiset osaavat kertoa, että mitä he tarvitsevat tai miten asioita pitäisi tehdä yhdessä.

Johanna: Nimenomaan sitä. Ja mä ajattelen, että siitä tavallaan yksi stereotypia, että jos me voidaan luopua siitä ajattelusta, että kun me kohdataan ihmisiä, vaikka muualta tulleita ihmisiä, niin meidän ei tarvitse määritellä heitä mihinkään kategoriaan, vaikkapa että pakolaisia. Koska jos ajattelee, että mitä me tehtäisiin pakolaisten kanssa, niin silloin se vastaus voi olla tosi erikoinen, kun ruvetaan miettiin, miten minä auttaisin pakolaisia. Mutta jos ajatellaankin sitä, että se ryhmä, joka on, tai ne ihmiset, jotka sulla siinä on, niin niillä on vaikka kuinka monta identiteettiä. Että siellä on äitejä ja isiä ja veljiä ja setiä ja tätejä, lapsia, aikuisia, vanhuksia. Ja eri ammatti-identiteettejä. Eri arvopohjia. Että tavallaan sitten, kun kuoritaan se yksi määrittely siitä pois, että se ei ole nyt relevanttia, että okei, tässä on tullut pakolaisena Suomeen, vaan että kuka sinä olet ja mitä sinä haluat...

Bahar: Juuri näin.

Johanna: ...mitä sinä osaat. Että mahdollistaa ne kaikki kyvykkyydet myös, mitä ihmisillä on. Koska se on usein se, että tarjotaan liian nopeasti apua eikä kysytä, että missä sinä olet hyvä. Jotenkin ajatellaan, että ihmisten historia, kun he muuttavat, niin he kadottaisi jotenkin heidän kyvyt ja osaamiset. Ja me ajatellaan, että voi voi, että onpa, ja voi olla trauma ja voi olla vaikka ties mitä kurjaa kokemusta taustalla ja tosi vaikea elämä. Mutta samanaikaisesti meidän pitäisi ajatella, että vau, että näin monta vaikeaa asiaa on tapahtunut ja tämä ihminen on selviytynyt tällaisella matkalla, päässyt tähän. Ja nyt hän voi käyttää niitä vanhoja entisiäkin osaamisia uudessa yhteiskunnassa. Niin se on musta tosi tärkeä ajatella tästä näkökulmasta silloin, jos lähtee tekemään yhdessä töitä.

Bahar: Joo, juuri näin. Meidän täytyy myös muistaa, että kun identiteetistä kerrottiin, että se muuttuu ja kehittyy muuton myötä. Ja meidän täytyy myös osata tukea maahanmuuttaneita ihan alkuvaiheessa, että he määrittelevät identiteettinsä uudelleen. Ja erityisesti on myös syytä lähestyä tätä asiaa ikään kuin uuden yhteiskunnan jäsenen näkökulmasta. Ja me tiedämme esimerkiksi, eli kun taas identiteetistä puhutaan, eli osa identiteettiä on omaksuttu identiteetti ja osa on semmoinen juttu, että ikään kuin koko elämänkaaren aikana mukana ihmisen kanssa. Esimerkiksi jos naiseudesta puhutaan, minä joka naisena olen syntynyt, alussa olen ollut pikkutyttö eli vauva ja sitten nuori. Ja sen jälkeen nyt keski-ikäinen, ja kohta toivottavasti vanha nainen. Eli tämä naiseus koko ajan, koko elämässäni on mukana. Mutta mikä on muuttunut, olenko sama henkilö, sama Bahar kuin Iranissa olen ollut. Tai olenko vähän kehittynyt. Eli tämän muuton myötä se on myös kehittynyt, mutta millä tavalla. Esimerkiksi suurin osa, se on esimerkkinä, suurin osa iranilaisten identiteetti on omaksuttu identiteetti. Mitä tämä tarkoittaa? Tämä tarkoittaa sitä, että meille on opetettu iranilaisena ennen kaikkea miettiä yhteisöä ja yhteisöjen odotusta lähteä tyydyttämään. Eli naisilla on tietyt roolit yhteisössä. Yhteisö voi olla sukulaisten piirissä, se voi olla perheen piirissä. Myös miehellä on erityiset roolit. Eli naiset ovat naisia, miehet ovat miehiä, lapset ovat lapsia. Eli se on määritelty etukäteen. Ja jos yhteisön jäsen, mies tai nainen, haluavat ikään kuin jäädä yhteisön jäseneksi ja heidät hyväksytään, sitten heidän täytyy noudattaa niitä yhteisön sääntöjä, mitä on ennalta määritelty.

Eeva: Tämähän on valtava muutos, kun tulee sitten Suomeen, jossa ei ole...

Bahar: Joo.

Eeva: ...samalla tavalla määritelty näitä (yhteisöjä) [epäselvää].

Bahar: Juuri näin.

Eeva: Identiteettikysymys.

Bahar: Juuri näin. Eli sen takia, että esimerkiksi nyt me katsoimme tilastoihin. Eli nämä ihmiset, jotka tulevat yhteisöllisestä kulttuurista Suomeen päin, he heidän kotoutumisen prosessi on yleensä pidempi kuin esimerkiksi jos joku nainen tulee Norjasta, Ruotsista, Tanskasta tai jopa Ranskasta. Eli se on tosi tosi tärkeää, yhteisöllisyys ja yksilöllisyys. Eli tässä Suomessa on ikään kuin yksilöllinen kulttuuri vallassa. Ja me yritämme vaan kotouttaa ihmisiä, eli yhteisöllisestä kulttuurista tulleita ihmisiä yksilölliseen kulttuuriin.

Johanna: Kun Bahar kerrot siitä yhteisöllisyydestä ja siitä taustastasi, niin sitten mä voin miettiä myöskin siitä, vaikka Suomi on individualistinen yksilöllisyyttä korostava yhteiskunta, niin toisaalta mä väittäisin, että mä en ole niin yksilöllinen kuin mitä mä olisin ollut ilman sitä, että mä olen tehnyt maahanmuuttajatyötä 30 vuotta. Koska se myös, se yhteisöllisyys elää ihmisissä edelleen. Muuttaa ehkä muotoaan. Ja on hyvä, jos siihenkin voi itse tavallaan vastavuoroisesti tutustua [naurahtaa].

Bahar: Juuri näin, se on tosi tärkeä huomio. Totta kai yksilöllisessä kulttuuristakin puhutaan, eli siihen kuuluu erilaisia yhteisöjä. Mutta ne muokkautuvat eri tavalla. Eivät ole ennalta määriteltyjä.

Suvi: Hienoa keskustelua. Tähän loppuun voisi vielä ihan lyhyen sellaisen kierroksen suunnata tuonne tulevaan vuoteen 2024. Eli miltä te toivoisitte vuoden 2024 näyttävän erityisesti tämmöisen yhteisöllisyyden ja kotoutumisen näkökulmasta? Johanna.

Johanna: No totta kai me eletään sellaista aikaa, että esimerkiksi maahanmuuttokeskustelu on aika polarisoitunutta ja vastakkainasettelua on paljon. Ja siitä huolimatta mä edelleen luotan ja uskon siihen, että yhdessä tekemällä me voidaan myös luoda turvallisia yhteisöjä, turvallisia paikkakuntia. Olla rohkeita siinä, että me kuullaan toisiamme, keskustellaan toistemme kanssa. Että mä uskon siihen yhteisöllisyyden lisääntymiseen kuitenkin.

Suvi: Entäs Bahar, vuodelle 2024?

Bahar: Joo. Ainakin mä voin aloittaa kertomalla siitä, että yhteisöt ovat siis paljon enemmän kuin pelkkien ihmisten kokoontumisia. Ja ne ovat elämän verkkoja, jotka tukevat, yhdistävät ja rikastuttavat. Ja kotoutumisessa yhteisöjen rooli on korvaamaton. Mutta on tärkeä muistaa, että prosessi on yksilöllinen ja vaatii moninaisia lähestymistapoja. Ja yhteisöjen ymmärtäminen ja niiden potentiaalin hyödyntäminen on myös avainasemassa tehokkaassa kotoutumisessa, joka huomioi sekä yksilön että yhteisön tarpeet. Eli kestävästä kotoutumisesta piti puhua.

Suvi: Hyvä. Eli kestävää kotoutumista vuodelle 2024.

Eeva: Mä ajattelen, tai siis toivon ensi vuodelle, että kun nyt tuntuu, että viime aikoina erityisesti ehkä mediassa, niin miten me puhutaan vaikkapa meille Suomeen tai ylipäätänsä muualta muuttaneista ihmisistä, että jotenkin se semmoinen uhka ja pelko -keskustelu ja jotenkin ihmisten käsitteleminen tästä näkökulmasta, niin toivon, että me nähtäisiin enemmän ihmiset ystävinä ja uusina tuttavuuksina. Ja tällainen keskustelu saisi lisääntyä ensi vuonna.

Suvi: Joo. Ja omasta puolestani voisin ajatella, että [rauhallista musiikkia alkaa soimaan taustalla] tällainen yhteisöjen avautuminen sitä kautta, että jokainen yhteisön jäsen voi edistää kotoutumista ihan pienillä asioilla, omilla pienillä sanoilla, eleillä ja rohkealla uteliaisuudella.

Eeva: Kiitos kaikille kuuntelusta. Ja kiitos teille keskustelusta.

Bahar: Kiitos.

Johanna: Kiitos.

Suvi: Kiitos.

[rauhallista musiikkia, musiikki vaimenee taustalle]

Spiikkaaja 2: Laumapodi – näköalapaikalla tulevaisuuteen.

[rauhallista musiikkia, musiikki vaimenee, elektronisia ääniä alkaa kuulua taustalla]

Spiikkaaja 1: Tämän ohjelman tuotti Suomen Podcastmedia. Jos pidit tästä ohjelmasta, muista seurata Spotifyssa tai arvostele ohjelma Apple Podcastissa, niin muutkin löytävät ohjelman pariin.

[elektroniset äänet vaimenevat]